**มาตรการและข้อบังคับด้านความปลอดภัย สุขภาพอนามัย และสิ่งแวดล้อม (EH&S) สำหรับผู้รับประมูล**

บริษัทผู้ประมูลจะต้องรับผิดชอบด้านความปลอดภัย สุขภาพอนามัย และสิ่งแวดล้อม ตลอดเวลาดำเนินการก่อสร้างดังต่อไปนี้

1. บริษัทผู้ประมูล ตลอดจนพนักงานของบริษัทผู้ประมูลทุกคน ทุกระดับ จะต้องปฏิบัติตามกฎหมาย ระเบียบปฏิบัติ พระราชบัญญัติ หรือประกาศของทางราชการที่เกี่ยวกับความปลอดภัยในการทำงาน สุขภาพอนามัย และสิ่งแวดล้อม รวมทั้งคำสั่ง กฎ ระเบียบ มาตรฐาน หรือมาตรการที่เจ้าของงาน หรือตัวแทนเจ้าของงาน จัดทำขึ้นโดยเคร่งครัดตลอดเวลา
2. ปฏิบัติตามวิธีการทำงาน (Method Statement) และเอกสารอื่นใดของเจ้าของงาน หรือตัวแทนเจ้าของงาน ที่จัดให้เพื่อจุดประสงค์ของความปลอดภัย
3. จัดหาอุปกรณ์ป้องกันอันตรายส่วนบุคคลและอุปกรณ์เพื่อความปลอดภัยที่ได้มาตรฐานให้มีไว้ใช้อย่างครบถ้วน
4. ส่งมอบแผนความปลอดภัย สุขภาพอนามัย และสิ่งแวดล้อมในการทำงาน(EH&S Plan) และวิธีการทำงานทางด้านความปลอดภัยทั้งหมดที่จัดทำขึ้นให้เจ้าของโครงการหรือตัวแทนเจ้าของงาน พิจารณาอนุมัติก่อนใช้งาน
5. ประเมินความเสี่ยงต่ออันตรายของงานที่ทำ (Safe Work Practice Method Statement) โดยละเอียด พร้อมทั้งเสนอแนะมาตรการป้องกันโดยจัดให้มีการอธิบายต่อเจ้าของงาน หรือตัวแทนเจ้าของงาน เพื่อพิจารณาแก้ไขเพิ่มเติมก่อนใช้งาน
6. จัดทำมาตรการการจัดการของเสีย (Waste Management Plan)
7. แต่งตั้งผู้จัดการฝ่ายความปลอดภัย เจ้าหน้าที่ความปลอดภัยในการทำงานระดับบริหาร ระดับวิชาชีพ และระดับผู้ควบคุมงาน และคณะกรรมการความปลอดภัยมาประจำที่สถานที่ก่อสร้าง เจ้าหน้าที่ความปลอดภัยในการทำงานระดับวิชาชีพ หรือระดับผู้ควบคุมงานต้องตรวจสอบสถานที่ทำงานและการปฏิบัติงานของพนักงานทุกวัน และรายงานผลการตรวจสอบให้เจ้าของงานหรือตัวแทนเจ้าของงาน ทราบ
8. ผู้บังคับบัญชาทุกระดับชั้นต้องเป็นผู้นำในการทำงานอย่างปลอดภัยให้เป็นตัวอย่างที่ดีแก่พนักงานทั่วไป
9. พนักงานทุกคนที่แต่งตั้งให้มาทำงานที่สถานที่ก่อสร้าง ต้องได้รับการฝึกอบรมอย่างถูกต้อง และมีความชำนาญประสบการณ์
10. จัดการให้พนักงานทุกคนที่แต่งตั้งให้มาทำงาน หรือมาตรวจงานที่สถานที่ก่อสร้างได้รับการฝึก อบรมด้านความปลอดภัย และสุขภาพอนามัยก่อนเริ่มปฏิบัติงาน และให้จัดส่งรายชื่อพนักงานที่ผ่านการฝึกอบรมพร้อมบัตรพนักงานที่ติดรูปถ่ายมาที่เจ้าของงานหรือตัวแทนเจ้าของงาน เพื่อติดสติ๊กเกอร์รับรองการฝึกอบรม
11. จัดการให้เครื่องจักร อุปกรณ์ และเครื่องมือทุกชนิดที่นำเข้ามาในสถานที่ก่อสร้างได้รับการตรวจสภาพจากวิศวกรตามสาขาวิชา และให้นำเอกสารของเครื่องจักร อุปกรณ์ หรือเครื่องมือที่ผ่านการตรวจสภาพมาที่เจ้าของงานหรือตัวแทนเจ้าของงาน เพื่อรับสติ๊กเกอร์รับรองการตรวจสอบ ซึ่งจัดทำโดยตัวแทนเจ้าของงาน ไปติดที่เครื่องจักร อุปกรณ์ หรือเครื่องมือนั้นๆ เครื่องจักร อุปกรณ์ และเครื่องมืออยู่ในสถานที่ก่อสร้าง จะต้องได้รับการตรวจสอบ และบำรุงรักษา ตามข้อบังคับกฎหมาย และคำแนะนำของผู้ผลิตหรือผู้จัดจำหน่าย รวมถึงจัดให้มีวิศวกรรับรองการคำนวณ/การออกแบบ/ การตรวจสอบวัสดุอุปกรณ์/ การติดตั้ง/ การอนุมัติใช้งานนั่งร้าน ประเภทต่างๆ
12. ส่งมอบใบแจ้งรายละเอียดข้อมูลอันตรายของสารเคมี หรือวัตถุอันตราย (Material Safety Data Sheet) ที่นำเข้าสถานที่ก่อสร้างให้ เจ้าของงาน หรือตัวแทนเจ้าของงาน
13. กำหนดให้มีการประชุมเรื่องความปลอดภัยในการทำงานทุกสัปดาห์ รวมทั้งเข้าร่วมประชุม เรื่องความปลอดภัยกับเจ้าของงาน หรือตัวแทนเจ้าของงาน ตามความต้องการ
14. กำหนดให้จัดทำรายงานผลการดำเนินงานด้านความปลอดภัย สุขภาพอนามัย และสิ่งแวดล้อม เอกสารตรวจสอบวัสดุ อุปกรณ์/ อุปกรณ์ไฟฟ้า เครื่องยนต์/ เครื่องจักรขนาดใหญ่ทุกชนิดเป็นประจำทุกเดือน
15. กำหนดให้จัดทำระเบียบปฏิบัติเกี่ยวกับการรักษาความปลอดภัย (Security Procedure) ของสถานที่ก่อสร้างให้ เจ้าของงานหรือตัวแทนเจ้าของงาน พิจารณา
16. บริษัทผู้ประมูลเป็นผู้ออกค่าใช้จ่ายทั้งหมดในการดำเนินการให้เกิดความปลอดภัยในการทำงาน และสุขภาพที่ดีของพนักงานในสถานที่ก่อสร้าง และการรักษาสิ่งแวดล้อม
17. เจ้าของงานหรือตัวแทนเจ้าของงานขอสงวนสิทธิ์ในการหยุดงานก่อสร้างของบริษัทผู้ประมูล หากการดำเนินการมีความเสี่ยงต่อความปลอดภัย, สุขภาพอนามัย และสิ่งแวดล้อม โดยทางผู้รับเหมาไม่สามารถนำมาใช้เป็นข้ออ้างในการพิจารณางานเพิ่มเติม หรือขยายเวลาก่อสร้าง
18. เจ้าของงาน หรือตัวแทนเจ้าของงาน ขอสงวนสิทธิ์ในการจัดตั้งระบบการปรับ หรือให้รางวัลต่อ บริษัทผู้ประมูลในกรณีที่มีการฝ่าฝืน หรือปฏิบัติตามกฎของความปลอดภัย, สุขภาพอนามัยและสิ่งแวดล้อม
19. กำหนดให้ตู้จ่ายไฟหลัก และย่อยทุกตู้ที่ใช้ในหน่วยงานก่อสร้างมีการติดตั้ง Earth Leak Circuit Breaker และกำหนดอุปกรณ์/ เครื่องมือทุกชนิดให้ Power Plug & Power Souket
20. กำหนดให้มีการจัดการฝึกอบรมให้มีความรู้ด้านความปลอดภัย การปฏิบัติงานที่มีความเสี่ยงกับผู้ปฏิบัติงาน
21. จัดให้มีการตรวจสอบความปลอดภัย (Safety Audit) ภายในของบริษัทผู้ประมูลอย่างเป็นระบบ และปฏิบัติอย่างต่อเนื่อง
22. กำหนดให้จัดทำแผนฉุกเฉิน และแผนระงับอัคคีภัยประจำหน่วยงานก่อสร้าง รวมทั้งประชาสัมพันธ์ ติดประกาศ อบรมให้พนักงานทั้งหมดในหน่วยงานก่อสร้างรับทราบ
23. กำหนดให้มีการรักษาความสะอาด จัดขยะมูลฝอย และของเสียจากการก่อสร้าง และการจัดเก็บวัสดุ อุปกรณ์ในบริเวณที่ทำงาน (House Keeping Plan) อย่างเป็นระบบ และปฏิบัติอย่างต่อเนื่อง
24. จัดให้มีการบริการทางการแพทย์ และสาธารณะสุขประจำหน่วยงานก่อสร้าง รวมทั้งประชาสัมพันธ์ ติดประกาศ อบรมให้พนักงานในหน่วยงานก่อสร้างรับทราบ
25. ให้จัดทำข้อมูลรายละเอียด และมาตรการป้องกันสารเคมี/ สารอันตราย
26. กำหนดให้มีการประกันภัยงานก่อสร้าง ได้แก่
27. การประกันภัยการเสี่ยงภัยทุกชนิดของผู้รับเหมาก่อสร้าง (Contractor All Risk, CAR)
28. การประกันภัยเครื่องมือ เครื่องจักร และอุปกรณ์สำคัญ
29. การประกันสังคมของพนักงานทุกคนในบริษัทผู้ประมูล

 โดยผู้ประมูลจะต้องจัดส่งหลักฐานการซื้อ หรือมีประกันดังกล่าวให้ทราบทั้งหมด และทุกๆ การต่ออายุสัญญา

 ประกันภัย

1. ดำเนินการตามข้อบังคับ หรือข้อที่ต้องปฏิบัติตามรายงานการศึกษาผลกระทบสิ่งแวดล้อม ด้านทรัพยากรสิ่งแวดล้อมทางกายภาพ, ทางนิเวศวิทยา, คุณค่าการใช้ประโยชน์ของมนุษย์ และคุณค่าคุณภาพชีวิต
2. จะต้องจัดทำแผนการตรวจสอบความปลอดภัย สุขภาพอนามัย และสิ่งแวดล้อม เป็นประจำทุกวัน, ทุกสัปดาห์, ทุกเดือน